Foto: Facebook

DUGOGODIŠNJI načelnik općine Stipe Petrina sa svojom je neovisnom listom pristupio projektu okupljanja nezavisnih na platformi Mosta nezavisnih lista.



Na konferenciji za novinare u prostorijama MOST-a u Zagrebu, Petrina je objasnio kako je otpočetka gajio simpatiju prema predsjedniku stranke MOST Boži Petrovu, ali je, kaže, ta simpatija bila poljuljana kada je Petrov krenuo s okupljanjem nezavisnih kandidata.



"Posumnjao sam da je možda riječ o režimskome igraču kojemu je cilj stvaranje opcije koja će pridobiti 2 do 3 posto glasača i koja bi služila isključivo razbijanju stvarnih alternativa. To sam već nekoliko puta doživio u svojoj izbornoj jedinici. Međutim, nakon nekog vremena shvatio sam da su Božo i njegovi suradnici stvorili pravu frontu protiv dvije vodeće stranke kojoj sam se jednostavno morao pridružiti. Na zadnjim izborima u našoj izbornoj jedinici je zbog nejedinstva propalo masu glasova", rekao je Petrina.

Tekst se nastavlja ispod oglasa

Naglasio je kako ga je uz platformu MOST povezala vizija i zajednički ciljevi političkog upravljanja.



Omiški gradonačelnik Ivan Kovačić tumači kako je Petrinino pristupanje ojačalo MOST na poziciji treće političke opcije u Hrvatskoj. Izrazio je zadovoljstvo dogovorom te naglasio kako političko nadmetanje sa SDP-om i HDZ-om ne bi bilo pravo kada u njemu ne bi sudjelovao i Stipe Petrina.



U MOST-u priopćenjem ističu kako je suradnju s Petrinom pozdravio i i čelnik MOST-a Božo Petrov, istaknuvši kako je uz Petrininu nezavisnu listu Most je postao jači za veliko ime i veliko iskustvo. "Zajedno ćemo graditi suradnju i pokušati ostvariti što bolji rezultat na predstojećim izborima.", izjavio je Božo Petrov, čelnik Mosta.



